Kecskemét Megyei Jogú Város Közgyűlése

Városstratégiai és Pénzügyi Bizottság

52/2020. (VI. 30.) VPB. sz. határozata 6. számú melléklete

**PÁLYÁZATI FELHÍVÁS**

***Kecskemét Megyei Jogú Város Közgyűlése Városstratégiai és Pénzügyi Bizottság (6000 Kecskemét, Kossuth tér 1.) 52/2020. (VI. 30.) VPB. sz. határozata alapján***

***Kecskemét Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásáról szóló 19/2013. (VI.27.) önkormányzati rendelete (a továbbiakban: Vagyonrendelet) 24. § (1) bekezdés a) pont ad) alpontja szerint***

**nyilvános, többfordulós pályázatot ír ki a**

**Kecskemét, Méntelek 268. szám alatt található,** Kecskemét Megyei Jogú Város Önkormányzata 1/1 arányú tulajdonában lévő **0206/370 hrsz-ú,** 4007 m2 területű kivett tanya megnevezésű, a pályázati kiírásban részletesen ismertetett ingatlan (a továbbiakban: Ingatlan) értékesítésére.

Az Ingatlan értékesítését ÁFA fizetési kötelezettség nem terheli.

A versenyeztetés a Vagyonrendelet 24. § (1) bekezdés a) pont ad) alpontjában meghatározott formában történik.

**Az Ingatlan minimális értékesítési ára bruttó 8.700.000,- Ft.**

A pályázatokat legkésőbb **2020. augusztus 10. napján 9. óráig**személyesen lehet egy eredeti és két másolati példányban benyújtani a KIK-FOR Kft. (6000 Kecskemét, Csányi János krt. 14.) titkárságán, a III. emelet 320. számú irodában. Az ajánlatokat érvényesen benyújtani kizárólag személyesen, zárt borítékban, a borítékon kívül **„0206/370 hrsz-ú ingatlan” jelige feltüntetésével** lehet.

**Részletes pályázati kiírás letölthető Kecskemét Megyei Jogú Város hivatalos honlapjáról (**[www.kecskemet.hu](http://www.kecskemet.hu)**), valamint a KIK-FOR Kft. (**[www.kikfor.hu](http://www.kikfor.hu)**) honlapján az „Eladó ingatlanok” menüpont alatt.**

A pályázat kiírója a Vagyonrendelet 28. § (2) bekezdése alapján fenntartja a pályázat eredménytelenné nyilvánításának jogát.

Kecskemét, 2020. június 30.